สวัสดีครับ คือผมมีเพศสัมพันธ์กับแฟนผมมาได้ 1 สัปดาห์ ใส่ถุงยางอนามัยป้องกัน แถมไม่ได้หลั่งออกมา แล้วประจำเดือนแฟนยังไม่มา ขาดไป 2 วัน อยากทราบว่า มีโอกาสตั้งท้องมั้ย หรือวิตกกังวลไปเอง แล้วถ้าผมจะตรวจครรภ์มันจะรู้ผลมั้ยครับ เพราะผมมีเพศสัมพันธ์ไปแล้ว 7 วัน แล้วถ้ากินยาคุมกำเนิดฉุกเฉิน จะกินได้มั้ยครับแล้วจะป้องกันทันมั้ย แล้วกินยาสตีเบนโล จะช่วยขับประจำเดือนมั้ยครับ ขอบมากครับ
สวัสดีค่ะ หากไม่ได้มีการหลั่งน้ำอสุจิเกิดขึ้น ก็ไม่น่าเกิดการตั้งครรภ์ขึ้นได้ ดังนั้นการที่ประจำเดือนไม่มา จึงน่าจะเกิดจากสาเหตุอื่นๆ เช่นมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้นดังนั้นแนะนำให้รอประจำเดือนไปอีกซักระยะ ประจำเดือนน่าจะมาในที่สุดค่ะ ยังไม่แนะนำให้ทานยาสตรีค่ะ เนื่องจากประจำเดือนเพิ่งจะคลาดเคลื่อนไปเพียง 2 วัน การทานยาสตรีซึ่งมีฤทธิ์ของฮอร์โมนเพศนั้น อาจยิ่งทำให้ฮอร์โมนในร่างกายแปรปรวนค่ะ ควรรอไปอีกประมาณ 1 สัปดาห์ค่ะ หากประจำเดือนไม่มา จึงค่อยตรวจหาการตั้งครรภ์ดูค่ะ การตรวจหลังมีเพศสัมพันธ์เพียง 7 วันนั้นเร็วเกินไปที่จะสามารถตรวจพบได้ค่ะส่วนการทานยาคุมฉุกเฉินนั้น หากผ่านมา 7 วันแล้ว การทานยาจะไม่สามารถช่วยป้องกันการตั้งครรภ์ได้แล้วค่ะอย่างไรก็ตาม อย่างที่กล่าวไปในตอนแรก ว่าหากไม่ได้มีการหลั่งน้ำอสุจิเกิดขึ้น ก็ไม่น่าเกิดการตั้งครรภ์ขึ้นได้ค่ะ